
AMENAJAREA TERITORIULUI ŞI ECHILIBRU ECOLOGIC 


	Bucureşti,

	  26/647


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul suplimentar asupra propunerii legislative privind înfiinţarea comunei Româneşti, prin reorganizarea comunei Potlogi, jud. Dâmboviţa, trimisă comisiei în vederea reexaminării şi depunerii unui nou raport, cu adresa nr. Pl.x306 din 16 septembrie 2009.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	23.09.2009

	Nr.
	 26/647


R A P O R T      S U P L I M E N T A R
asupra propunerii legislative privind înfiinţarea comunei Româneşti, 
prin reorganizarea comunei Potlogi, jud. Dâmboviţa

În conformitate cu prevederile art.104 din Regulamentul Camerei Deputaţilor, republicat, în şedinţa Plenului Camerei Deputaţilor din ziua de marţi, 16 septembrie 2009 s-a hotărât retrimiterea propunerii legislative privind înfiinţarea comunei Româneşti, prin reorganizarea comunei Potlogi, jud. Dâmboviţa (Pl.x 306/2009), Comisiei pentru administraţie publică, amenajarea teritoriului şi echilibru ecologic în vederea reexaminării şi depunerii unui nou raport.


În data de 9 septembrie 2009 a fost întocmit şi predat un Raport de respingere a propunerii legislative.
La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.703/23.06.2009)
· avizul favorabil al Comisiei juridice, de disciplină şi imunităţi (nr.31/721/8.09.2009)

· avizul negativ al Comisiei pentru buget, finanţe şi bănci (nr.22/419/10.09.2009)

· punctul de vedere negativ al Guvernului (nr.1823/17.07.2009)


Propunerea legislativă are ca obiect de reglementare înfiinţarea comunei Româneşti, prin reorganizarea comunei Potlogi, judeţul Dâmboviţa.

Comisia propune Plenului Camerei Deputaţilor adoptarea propunerii legislative cu amendamentele admise, astfel cum sunt redate în Anexa la prezentul Raport.
 
 Propunerea legislativă face parte din categoria legilor organice, conform art. 73 alin.(3), lit.o) din Constituţia României, republicată.
La lucrările comisiei au fost prezenţi 25 deputaţi, din totalul de 31 membri ai comisiei.
La dezbaterile care au avut loc în şedinţa comisiei din 22 septembrie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnii Marin Pătuleanu – consilier şi Jantea Dumitru – consilier,  în cadrul Ministerului Administraţiei şi Internelor.
Raportul suplimentar al comisiei a fost adoptat cu 24  voturi pentru şi 1 vot împotrivă.
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru
ANEXA

I. Amendamente admise
Comisia propune adoptarea propunerii legislative cu următoarele modificări:
	Nr. crt.
	Text iniţial
	Text propus de Comisie

(autorul amendamentului)


	Motivarea amendamentelor propuse

	  0
	1
	2
	3

	1. 
	LEGE
privind înfiinţarea comunei  Româneşti, prin reorganizarea comunei Potlogi, jud. Dâmboviţa


	LeGE
privind înfiinţarea comunei  Româneşti, prin reorganizarea comunei Potlogi, judeţul Dâmboviţa

 (Autor: Comisia pentru administraţie publică, amenajarea teritoriului şi echilibru ecologic)


	Pentru uniformitate în redactare cu celelalte acte normative cu obiect de reglementare similar.

	2. 
	
 Art.1. - (1) Se înfiinţează comuna Româneşti, judeţul Dâmboviţa, având în componenţă satul Româneşti, prin reorganizarea comunei Potlogi, din acelaşi judeţ.

(2) Reşedinţa comunei Româneşti se stabileşte în satul Româneşti. 


	

Art.1. - (1) Se înfiinţează comuna Româneşti, judeţul Dâmboviţa, având în componenţă satul Româneşti, prin reorganizarea comunei Potlogi.

Nemodificat

(Autor: Comisia pentru administraţie publică, amenajarea teritoriului şi echilibru ecologic)


	Pentru uniformitate în redactare cu celelalte acte normative cu obiect de reglementare similar.

	3. 
	
Art.2. - (1) În urma reorganizării prevăzute la art.1, comuna Potlogi, are în componenţă satele Potlogi, Pitaru, Podu Cristinii şi Vlăşceni.


(2) Reşedinţa comunei Potlogi rămâne în satul Potlogi.


	
Art.2. - (1) În urma reorganizării prevăzute la art.1, comuna Potlogi, are în componenţă satele Potlogi, Pitaru, Podu Cristinii şi Vlăsceni.


(2) Reşedinţa comunei rămâne în satul Potlogi.

(Autor: Comisia pentru administraţie publică, amenajarea teritoriului şi echilibru ecologic)


	Pentru uniformitate în redactare cu celelalte acte normative cu obiect de reglementare similar.

	4. 
	
Art.3. - (1) Până la constituirea, potrivit legii, a autorităţilor publice locale în comuna Româneşti, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.


(2) Salarizarea persoanelor prevăzute la alin.(1) se face, potrivit reglementărilor în vigoare, din bugetul comunei Româneşti.


	
Art.3. - (1) Până la constituirea, potrivit legii, a autorităţilor administraţiei publice locale în comuna Româneşti, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.


(2) Salarizarea persoanelor prevăzute la alin.(1) se face, potrivit reglementărilor legale în vigoare, din bugetul comunei Româneşti.
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	5. 
	
Art.4. - (1) Consiliul Judeţean Dâmboviţa şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a Judeţului Dâmboviţa şi cu Consiliul Local al comunei Potlogi, repartizează veniturile şi cheltuielile actualului buget, respectiv patrimoniul actual al comunei Potlogi, între comunele prevăzute la art.1 şi 2.

(2) Veniturile şi cheltuielile care, în condiţiile legii, revin de drept comunei Româneşti, se administrează şi se gestionează prin autorităţile locale ale acestei comune, iar echilibrarea bugetului local se realizează pe seama sumelor defalcate din taxa pe valoare adăugată pentru echilibrarea bugetelor locale, în limitele prevederilor aprobate pentru anul în curs, pe ansamblul judeţului Dâmboviţa.


(3) Bugetul comunei Româneşti pe anul în curs se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Dâmboviţa.


(4) Operaţiunile de predare-preluare se fac pe bază de protocol încheiat între actualul primar al  comunei Potlogi şi delegatul cu atribuţii de primar al comunei Româneşti, desemnat prin ordin al Prefectului. 


	
Art. 4. – (1) Consiliul Judeţean Dâmboviţa şi delegaţii împuterniciţi conform prevederilor art.3 alin.(1), împreună cu Direcţia Generală a Finanţelor Publice a Judeţului  Dâmboviţa şi Consiliul Local al comunei Potlogi, repartizează veniturile şi cheltuielile bugetului pe anul 2009, precum şi patrimoniul actual al comunei Potlogi  între comunele prevăzute la art.1 şi 2.

 
(2) Veniturile şi cheltuielile care, în condiţiile legii, revin de drept comunei Româneşti, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din taxa pe valoarea adăugată, pentru echilibrarea bugetelor locale, în limita prevederilor aprobate pentru anul 2009, pe ansamblul judeţului Dâmboviţa.



(3) Bugetul comunei Româneşti pe anul 2009 se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Dâmboviţa.


(4) Operaţiunile de predare-preluare se fac pe bază de protocol încheiat între primarul comunei Potlogi şi delegatul desemnat prin ordin al prefectului, cu atribuţii de primar, al comunei Româneşti.
(Autor: Comisia pentru administraţie publică, amenajarea teritoriului şi echilibru ecologic)

	Pentru un plus de rigoare normativă şi corelare cu textele existente în celelalte acte normative cu obiect de reglementare similar.



	6. 
	_________________________

	
Art.5.- Se autorizează Ministerul Finanţelor Publice să introducă modificările ce decurg din aplicarea prezentei legi în bugetul de stat pe anul 2009 şi în bugetul Ministerului Administraţiei şi Internelor.

(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	7. 
	
Art.5. - Alegerile pentru autorităţile administraţiei publice locale în comuna nou înfiinţată potrivit art.1. se organizează în termen de cel mult 6 luni de la data intrării în vigoare a prezentei legi.

	
Art.6. - Alegerile pentru autorităţile administraţiei publice locale în comuna nou- înfiinţată potrivit art.1, se organizează în termen de cel mult 6 luni de la data intrării în vigoare a prezentei legi.

(Autor: Comisia pentru administraţie publică, amenajarea teritoriului şi echilibru ecologic)


	Renumerotare necesară.

	8. 
	
Art. 6.  –  Până la noile alegeri locale, autorităţile administraţiei publice locale din comuna Potlogi, judeţul Dâmboviţa, funcţionează în componenţa avută la data intrării în vigoare a prezentei legi.
	
Art. 7.  –  Până la noile alegeri locale, autorităţile administraţiei publice locale din comuna Potlogi funcţionează în componenţa avută la data intrării în vigoare a prezentei legi.
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	9. 
	
Art. 7. – Anexa la legea 2 din 1968 privind organizarea administrativă a teritoriului României, republicată în Buletinul Oficial, partea I, nr.54-55 din 27 iulie 1981, cu modificările ulterioare, se modifică corespunzător.


	
Art. 8. – Anexa la Legea nr. 2/1968 privind organizarea administrativă a teritoriului României, republicată în Buletinul Oficial, Partea I, nr.54-55 din 27 iulie 1981, cu modificările ulterioare, se modifică în mod corespunzător.

(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.

